134 
kan en Ordning i Tværrækker spores, men der er ogsaa 
Steder, hvor de sidder spredt. Paa Legemets to forreste 
Led mangler Tornene. 
Brauer har i 18831) beskrevet og afbildet Larven 
af en anden Dexin, Phorostoma latum, efter et enkelt 
Exemplar fundet i Larven af Rhizotrogus solstitialis. 
Som det var at vente, ligner denne Larve meget den 
af mig beskrevne; og de Differenser; som man vil kunne 
finde mellem Brauers Beskrivelse og min, skyldes muligvis 
tildels dens Omstaendighed, at han kun havde ét, daarlig 
konserveret, Exemplar til sin Raadighed. Brauer angiver, 
at hans Larve inde i Værtlarven »ist ganz von einer Haut 
umschlossen, wie eingekapselt. Diese Kapsel verjüngt 
sich nach hinten und bildet dort einen etwas gekrümmten, 
fest chitinösen Trichter (Sipho), dessen Ende offen ist 
und wahrscheinlich mit einer Trachee in Verbindung 
steht.« Jeg bemærker udtrykkelig — uden dermed at 
drage Brauers Angivelse i Tvivl — at jeg ikke fandt Spor 
til noget saadant ved mine Larver, som alle laa løst i 
Værtens Krophule; og den ene Melolontha-Larve, jeg 
undersøgte, var saa vel bevaret, at Kapslen, om den 
havde været tilstede i Dyrets levende Live, sandsynligvis 
ogsaa maatte have været det ved Undersøgelsen. 
I den samme Afhandling af Brauer nævner han 
ogsaa 1 Forbigaaende, at han af en Rhizotrogus-solstitialis- 
Larve har faaet udviklet Dexia rustica, som altsaa 
lever baade i Melolontha og Rhizotrogus. En anden 
Desia-Art, ferina, har B. klekket af en Skarabe-Larve, 
som han fandt i Trastubbe (Dorcus ?). 
1) Zwei Parasiten d. Rhizotrogus solstitialis aus d. Ordn. d. 
Dipteren. i: Sitzungsb. d. Akad. d. Wiss. Wien 88. Bd. 1. 
Abth. Jahrg. 1883 p. 875. (Dr. Meinert har været saa god 
at henlede min Opmærksomhed paa denne Afhandling.) 
